Anadi n tecraḍ n timawit deg ungal Askuti n Saɛid Saɛdi d asentel i ɣef nreṣṣa tazrawt-nneɣ. Aɛeddi si timawit ɣer tira yegla-d s usemres d tuṭṭfa deg wayen i yellan di timawit. Tarrayt s wacu nesselḥa anadi-nneɣ di temsalt-a, d tarrayt n umyeḍres n G.Gennete, yesses i nessaweḍ ad nerr ɣef yisteqsiyen i d-neffka di tazwara, asteqsi-nneɣ agejdan : Dacu-tent tecraḍ n timawit i yessemres Saɛid Saɛdi deg ungal-is Askuti ? Iwacu i tent-isemres ? dacu n twuri sɛant deg uḍris-is ? uqbel ad nerr ɣef usteqsi-agi newwi-d awal di tazwara ɣef kra n yiferdisen igejdanen i yellan d lsas i wakken ad nebnu amahil-nneɣ, nemmeslay-d ɣef ubrid id-yewwi wungal aqbayli, d umyeḍres d timawit d tewsatin-ines timensayin . Ungal aqbayli ixleḍ ger timawit d tirawit, aladɣa ungalen imenza i d-yefɣen s tutlayt taqbaylit